شەفەق نیوز/ یەکێتی مامووستایل لە هەرێم کوردستان، ئمڕوو دووشەممە، داوای دووارە وازکردن مەکتەوەیل هەرێم کرد تا ساڵە خوەنەواریەگە لە دەس نەچوود.
ئەحمەد گەرمیانی وەرپرس یەکتێەگە ئەرا ئاژانس شەفەق نیوز وت: یەکێتی مامووستایل هەرێم هانە گەرد دووارە وازکردن مەکتەوەیل، چوونکە گشت شوونەیل وازن بیجگە مەکتەوەکان.
گەرمیانی دیاری کرد ک هاوکار ئی داواکاریە ئەرا ئەوەسە ک ئی ساڵ خوەنەواریە لەدەس نەچوود، تەنانەت ئەگەر تووشهاتنەکان کۆڕۆنا زیاییشەو بوین.
وتیش؛ دە رووژ گوزەیشتە مردن چوار مامووستا لەوەر پەتای ڤایڕۆس کۆڕۆنا وەخوەیان دین.
